Хайнрих Хайне
В мойте дни безкрайно мрачни…

Превод от немски: Димитър Стоевски, 1947

chitanka.info

В мойте дни безкрайно мрачни

блесна нявга образ благ,

но откакто той угасна,

вредом ме обгръща мрак.

Малките деца на тъмно

губят смелостта завчас

и страха си да прогонят,

те запяват с гръмък глас.

Тъй и аз, дете немирно,

песен в тоя мрак запях;

песента не е отрадна,

но разпръсна моя страх.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.